**Nou program de vizită la Spitalul Clinic Județean de Urgență Bistrița**

Având în vedere situaţia epidemiologică favorabilă la nivel local, cu scăderea numărului de infecţii respiratorii acute, cât şi încheierea stării de alertă epidemiologică determinată de gripă la nivel naţional, vă comunicăm noul program de vizită în cadrul Spitalului Clinic Județean de Urgență Bistrița, valabil de mâine, 16 aprilie 2025:

**• LA SEDIUL CENTRAL (Bulevardul General Grigore Bălan, nr. 43)**

Datorită lucrărilor care se desfăşoară în cadrul proiectului „Creşterea eficienţei energetice la Spitalul Clinic Judeţean de Urgenţă Bistriţa, sediul central Bd. G-ral Grigore Bălan, nr. 43” şi pentru siguranţa pacienţilor internaţi în secţiile în care activitatea medicală se desfăşoară pe spaţiu restrâns, intervalul orar de vizitare a pacienţilor este următorul:

- **Secţiile medicale şi chirurgicale din sediul central**: Luni, Miercuri, Vineri între orele 15:00-17:00, Marţi şi Joi între orele 13:00-15:00, iar Sâmbătă, Duminică şi în sărbători legale între orele 10:00-12:00, respectiv 15:00-18:00.

- **Secţia ATI:** de Luni până Duminică şi în sărbători legale între orele 13:00-15:00. Vizita se va desfăşura conform programărilor făcute de personalul desemnat din secţie pentru comunicarea cu aparţinătorii, cu respectarea strictă a măsurilor de limitare a răspândirii bolilor infectocontagioase.

- În **Secţia Pediatrie** vizita nu este permisă. Pacienţii pediatrici sunt internaţi însoţiţi de un aparţinător care va putea ține legătura cu restul familiei/aparținătorilor. În situaţii excepționale, cu acordul medicului şef şi medicului curant, vizita se poate efectua conform înţelegerii şi cu echipament de protecţie corespunzător.

**• ÎN SECŢIILE EXTERNE**

**- Boli Infecţioase, Pneumologie,** datorită specificului patologiei pacienţilor internaţi, se menţine un grad de restricţie astfel: interval orar de vizită - 15:00-17:00, de Luni până Duminică şi în sărbători legale.

**- Compartiment Dermatovenerologie:** Luni, Miercuri, Vineri între orele 15:00-19:00, Marţi şi Joi între orele 13:00-17:00, iar Sâmbătă, Duminică şi în sărbători legale între orele 11:00-17:00.

**- Secţia Recuperare, Medicină Fizică şi Balneologie:** Luni, Miercuri, Vineri între orele 15:00-19:00, Marţi şi Joi între orele 13:00-17:00, iar Sâmbătă, Duminică şi în sărbători legale între orele 11:00-17:00.

**- Secţia Oncologie medicală:** Având în vedere patologia pacienților internați, se menține un grad de restricție: de luni până Duminică și în sărbători legale între orele 15:00-18:00.

**- Secţia Psihiatrie:** Luni, Miercuri, Vineri între orele 15:00-19:00, Marţi, Joi între orele 13:00-17:00, iar Sâmbătă, Duminică şi în sărbători legale între orele 11:00-17:00.

**Accesul vizitatorilor în salon este permis după cum urmează:**

**Secţii**

\* 1 vizitator/pacient în saloanele cu un număr de cel mult 3 paturi, pacienții putând fi vizitați doar pe rând;  
\* 1 vizitator/pacient în saloanele cu un număr de 4-6 paturi, putând fi vizitați maximum doi pacienți în același timp;  
\* 1 vizitator/pacient în saloanele cu un număr mai mare de 6 paturi, putând fi vizitați maximum trei pacienți în același timp.  
**Durata vizitei este de maximum 30 de minute.**

**Secția ATI**  
\* în saloanele cu cel mult 4 paturi este permis accesul pentru 1 vizitator/pacient/intervalul orar de vizită, pacienții putând fi vizitați doar pe rând;  
\* în saloanele cu peste 4 paturi este permis accesul pentru 1 vizitator/pacient/intervalul orar de vizită, putând fi vizitați maximum 2 pacienți în același timp

\* pe toată durata vizitei, persoana vizitatoare va fi însoţită de personal al secţiei;

\* contactul fizic cu pacientul este permis numai cu acordul şi sub supravegherea asistentei medicale sau medicului ATI şi trebuie să fie scurt şi după o prealabilă dezinfecţie suplimentară a mâinilor vizitatorului.

**Durata vizitei este de maximum 10 minute, cu posibilitatea de prelungire, cu acordul medicului ATI.**

În cazuri particulare, unde patologia impune, aparţinătorii vor purta echipament de protecţie conform instrucțiunilor secțiilor.

Pentru pacientul critic, vizita se poate efectua şi în afara intervalelor menţionate, cu acordul medicului curant şi medicului şef secţie sau medicului de gardă, atunci când este cazul.

**Nu este permis accesul vizitatorilor:**\* care prezintă semne clinice de infecții acute;  
\* aflați în stare de ebrietate ori sub influența unor substanțe halucinogene.

**! Este strict interzis vizitatorilor ca pe perioada vizitei să filmeze sau să fotografieze pacientul fără acordul expres al acestuia.**

Conducerea Spitalului Clinic Județean de Urgență Bistrița